પાણીપત પાસેના નાનકડા ગામ ખંદરાના નીરજ ચોપરા પાસે પાંચ વર્ષ અગાઉ પ્રેક્ટિસ માટે જેવલિન (ભાલો) ખરીદવા પણ પૂરતા નાણા નહોતા. પિતા સતિષકુમાર, કાકા ભીમસિંહે નાણા ઉછીના લઇને નીરજને રૃપિયા ૭ હજારનો કામચલાઉ ભાલો ખરીદી આપ્યો હતો. આ ભાલા દ્વારા તે દરરોજ આઠ કલાક પ્રેક્ટિસ કરતો. પર્સનલ કોચ રાખવો તેના માટે સ્વપ્ન સમાન હતું. જેના કારણે તેણે યુ ટયુબને કોચ બનાવી દીધા અને તેમાંથી વિડીયો જોઇને પોતાની રમત સુધારતો. આવી રીતે તેણે વિવિધ નેશનલ રેકોર્ડ પોતાને નામે કર્યા હતા. ૨૦ વર્ષીય નીરજે આ વખતે ૮૬.૪૭ મીટર સાથે કોમનવેલ્થ ગેમ્સમાં ગોલ્ડ મેડલ જીત્યો હતો.